Thomas Roth

Thomas Arne Roth (født 11. februar 1991 i Sand i Akershus) er en norsk friidrettsutøver som representerer Ull./Kisa. Roth konkurrerer innen mellomdistanseløp, og ble nordisk mester på 800 innendørs i 2016. 
Hans to år yngre bror Andreas Roth var også friidrettsutøver.


== Idrettskarriere ==


=== 2009 ===
Roth fikk sølv på 800 meter under NM i friidrett innendørs 2009, bak Torje Klevmo. I NM i friidrett 2009 fikk han bronse på 800 meter. Han deltok i Nordisk juniormesterskap i friidrett 2009 i Finland (Nordic U20 Match & Championships), og fikk der bronse på 800 meter individuelt og på 4 x 400 meter stafett. 
Under Junior-NM i friidrett 2009 deltok han i klassen junior 19, og vant der 400 meter og 800 meter. I NM i stafetter 2009 vant Ullensaker/Kisa IL 4 x 400 meter stafett i juniorklassen, med Thomas Roth på laget.


=== 2010 ===
Han vant 800 meter under NM i friidrett innendørs 2010. Han deltok i juniorklassen under NM i stafetter 2010, og fikk der gull på 4 x 400 meter stafett og bronse på 4 x 1500 meter stafett. Han vant 800 meter under NM i friidrett 2010. Under Junior-NM i friidrett 2010 vant han 400 meter i klassen G 18/19 år. Ullensaker/Kisa vant også 1000 meter stafett i klassen G19, med Roth på laget.Internasjonalt deltok han i Junior-VM i friidrett 2010, der han ble slått ut i semifinalen, der han løp på 1:49,39. Norge deltok i Super League i Lag-EM i friidrett 2010, og Roth kom der på tiendeplass på 800 meter, og han deltok også på Norges lag som kom på ellevteplass på 4 x 400 meter stafett. Norge kom på ellevteplass av 12 lag, og rykket dermed ned til First League. Han deltok også i Nordisk juniormesterskap i friidrett 2010 på Island, og vant der 800 meter.


=== 2011 ===
Roth deltok i Nordenkampen 2011 (Nordic Indoor Games) i begynnelsen av februar, og vant der 800 meter på tiden 1:49,54, et halvt sekund foran Robin Rohlén fra Sverige. Han fikk bronse på 1500 meter under NM i friidrett innendørs 2011. Han ble tatt ut til EM i friidrett innendørs 2011, men løp på 1:51,91 i innledningsheatet, som var 21. beste tid, så han nådde dermed ikke semifinalene. 
I mai deltok han i seniorklassen i NM i stafetter 2011, og deltok der på Ullensaker/Kisas stafettlag som fikk bronse på 4 x 1500 meter og fjerdeplass på 4 x 400 meter stafett. 


=== 2012 ===
Nordenkampen 2012 (Nordic Indoor Games) ble arrangert på Steinkjer, og Roth kom denne gangen på tredjeplass på 800 meter. Han fikk to medaljer under NM i stafetter 2012; sølv på 4 x 1500 meter og bronse på 4 x 400 meter stafett, i seniorklassen. Under EM i friidrett 2012 satte han personlig rekord i semifinalen, med 1:46,88, og gikk til finalen med femte beste tid i semifinalene. I finalen løp han på 1:49,54 og kom på åttendeplass. 
Nordisk-baltisk U23-mesterskap i friidrett 2012 ble arrangert på Jessheim, og Roth vant der 800 meter, og kom på femteplass på 400 meter. Norge vant også 4 x 400 meter stafett, der Roth løp sammen med Anders Erlend Idås, Torbjørn Lysne og Martin Loftås Kåstad. Han deltok i U23-klassen i Junior-NM i friidrett 2012, fikk der gull på 1500 meter og sølv på 400 meter. I tillegg vant Ullensaker/Kisa gull på 1000 meter stafett i U23-klassen, med begge brødrene Roth på laget.Han vant 400 meter og 800 meter under NM i friidrett 2012, og satte personlig rekord på 400 meter med tiden 47,93. I tillegg var han med på Ullensaker/Kisas stafettlag som fikk bronse på 1000 meter stafett. 


=== 2013 ===
Roth vant 800 meter under NM i friidrett innendørs 2013, og fikk sølv på samme distanse under Nordenkampen 2013 (Nordic Indoor Games), bak Johan Rogestedt fra Sverige. 
Utendørs deltok han i NM i stafetter 2013, der han fikk gull på 4 x 400 meter og bronse på 4 x 1500 meter stafett. Han representerte Norge under Lag-EM i friidrett 2013, der Norge deltok i Super League, og han kom der på tiendeplass på 800 meter, som ga 3 poeng i lagkonkurransen. Norge endte imidlertid sist i lagkonkurransen, og rykket ned til First League. Under U23-EM i friidrett 2013 fikk han tiende beste tid i innledningsheatene på 800 meter, og nådde ikke finalen. Han deltok også på 4 × 400 meter stafett, men Norge fullførte ikke innledningsheatet. I NM i friidrett 2013 fikk han bronse på 800 meter og 1000 meter stafett, og han deltok i DécaNation, der han løp inn til sjetteplass på 800 meter. 


=== 2014 ===
Roth sesongdebuterte 17. mai med Watford Grand Prix i England, der han vant 800 meter. Han kom på andreplass på den samme distansen under Norwegian Grand Prix-stevnet på Bislett, og ellevteplass i IFAM outdoor i Belgia. Han kom på tredjeplass på 800 meter i den nasjonale konkurransen som ble arrangert under Bislett Games, og ble tatt ut til å delta i Lag-EM i friidrett 2014, der Norge deltok i First League. Roth løp der 1500 meter, og kom på femteplass, og Norge endte på andreplass i lagkonkurransen og rykket dermed opp til Super League i 2015. 
Den 19. juli senket han sin personlige rekord på 800 meter til 1:46,15 under KBC-Nacht i Belgia. I EM i friidrett 2014 fikk han 23. beste tid i kvalifiseringsheatene, og nådde ikke semifinalen. Han fikk to gullmedaljer under NM i friidrett 2014, på 800 meter og 1000 meter stafett, og på 400 meter kom han på fjerdeplass. 


=== 2015 ===
I innendørssesongen 2015 vant han 800 meter under Indoor Track & Field Vienna 2015, og han kom på tredjeplass i IFAM Indoors i Belgia. Han deltok også i EM i friidrett innendørs 2015, men ble slått ut i innledningsheatene med 17. beste tid. 
Utendørs vant Roth Norwegian Grand Prix-stevnet på Hamar i mai, og han kom på tredjeplass i den nasjonale konkurransen under Bislett Games. Han representerte Norge under Lag-EM i friidrett, og kom der på tiendeplass på 800 meter. Norge endte sist i Super League dette året, og rykket ned til First League. I Stockholm Bauhaus Athletics kom han på åttendeplass på 800 meter. Ullensaker/Kisa kom på fjerdeplass på 1000 meter under NM i friidrett 2015.


=== 2016 ===
Roth vant 800 meter under Nordisk mesterskap i friidrett innendørs 2016 (Nordenkampen), et hundredels sekund foran Andreas Bube. En skade gjorde at han konkurrerte lite denne sesongen.


=== 2017 ===
Han var med på Ullensaker/Kisas stafettlag som fikk bronse på 4 x 1500 meter stafett under NM i stafetter 2017, og i NM i friidrett 2017 vant han 800 meter. 


=== 2018 ===
Under NM i friidrett innendørs 2018 vant han 800 meter, dette var hans tredje NM-gull på denne øvelsen. Han fikk sølv på 800 meter under Nordisk mesterskap i friidrett innendørs 2018, bak Andreas Almgren fra Sverige. Den 17. februar satte han norsk rekord på 1000 meter innendørs i et stevne på Hvam, der han løp på 2:20,96. Kjetil Hodnekvam hadde den gamle rekorden, satt i 2000.


== Medaljer i norske mesterskap ==


== Referanser ==


== Kilder ==
(no) Resultatoversikt hos Min friidrettsstatistikk


== Eksterne lenker ==
(en) Thomas Roth – World Athletics 
(en) Profil hos European Athletics